لمخزن (لأمازيغية : ⵍⵎⴻⵅⵣⴰⵏ) هو واحد لكلمة عندها معنى خاص ف دارجة ؤلا لأمازيغية ف لمغريب، ؤ غالبا ما كيعني طبقة لي حاكمة بحال لمليك ؤلا سلطان ؤلا لقياد ؤ شيوخة دلقبايل، ؤ لعساكرية، ؤ لأمن، ؤ صحاب ضريبة ؤ أي واحد تابع للإدارة لمركزية. تستعملات لكلمة د لمخزن أول مرة ف لعهد د سّعديين ف لقرن 16 ؤ كيعنيو بيه لحكومة د سلطان، ؤ بقا كيتستعمل حتا ف لعهد د لعلويين حتال لعهد دلإستعمار . تسمات لبلايص لي تابعين لسلطان ب "بلاد لمخزن" ؤ لعكس لبلايص لي ماتبعينش لحوكم د سلطان كتسمى "بلاد سّيبة" لي كانت القبائل أمازيغية ديالها مكتخلصش ضريبة خصوصا في الأطلس والريف كلمة د «لمخزن» كتعني حرفيا «المستودع بالعربية» ولكن كانت كتعني ف لمغريب نخبة لي حاكمة. ؤ غالبا خدات لمعنى ديالها من ضرائب، ؤ لي كانت كتجمع ؤ تخزن ف لمخازن د سلطان. دخلات لكلمة د لمخزن ف لوغة لفرانسوية ب ماغازين (magasin)، ؤ لوغة طاليانية ب ماغازينو (magazzino). ؤ دخلات ل لونكلي من الفرانسوية لوسيطة ب (magazine)، وكان فللول كيعنيو بيه لمخزن دسلاح، ولكن تحول من بعد باش اعنيو بيه "مجلة".